കോവിഡ് സര്ട്ടിഫിക്കറ്റ് : പ്രവാസികള്ക്കായി സംസ്ഥാനത്തിന്റെ ഇടപെടല് തിരുവനന്തപുരം കോവിഡ് വാക്സിനേഷന് സര്ട്ടിഫിക്കറ്റുമായി ബന്ധപ്പെട്ട് പ്രവാസികളുടെ ബുദ്ധിമുട്ട് പരിഹരിക്കണമെന്നാവശ്യപ്പെട്ട് മന്ത്രി വീണാ ജോര്ജ് കേന്ദ്ര ആരോഗ്യ മന്ത്രി മന്സൂഖ് മാണ്ഡവ്യക്ക് കത്തെഴുതി. സര്ട്ടിഫിക്കറ്റിലെ പ്രശ്നം കാരണം വിദ്യാര്ഥികളും വിദേശത്ത് ജോലി ചെയ്യുന്നവരും ബുദ്ധിമുട്ടിലാണ്. വിവിധ രാജ്യങ്ങള് സര്ട്ടിഫിക്കറ്റില് പല വിവരമാണ് ആവശ്യപ്പെടുന്നത്. സര്ട്ടിഫിക്കറ്റില് കോവിഷീല്ഡ് ആസ്ട്രാസെനെക്കഓക്സ്ഫഡ് നാമകരണവും ജനന തീയതിയും അടക്കം ഉള്പ്പെടുത്തി കോവിന് പോര്ട്ടലില് ലഭ്യമാക്കണം. ഈ സര്ട്ടിഫിക്കറ്റില് വിവരം ചേര്ക്കാനുള്ള എഡിറ്റ് ഓപ്ഷന് സംസ്ഥാനതലത്തില് നല്കണമെന്നും മന്ത്രി കത്തില് അഭ്യര്ഥിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വാക്സിന് സര്ട്ടിഫിക്കറ്റില് പാസ്പോര്ട്ട് നമ്ബരും ഓക്സ്ഫഡ് ആസ്ട്രാസെനെക്ക കോവിഷീല്ഡ് എന്നും രേഖപ്പെടുത്താന് ചില രാജ്യങ്ങള് ആവശ്യപ്പെട്ടിരുന്നു. ഇതിനുള്ള സൗകര്യം കോവിന് പോര്ട്ടലില് നേരത്തേ ഇല്ലായിരുന്നു. വാക്സിന് രണ്ട് ഡോസിനിടയിലുള്ള കാലയളവ് കൂടുതലായതും പ്രവാസികളെ ബാധിച്ചിരുന്നു. ബുദ്ധിമുട്ട് പരിഹരിക്കാന് വിദേശത്തേക്ക് പോകുന്നവര്ക്ക് മെയ് 21 മുതല് സംസ്ഥാനം വാക്സിനേഷന് സര്ട്ടിഫിക്കറ്റ് നല്കിയിരുന്നു. പിന്നീട് കേന്ദ്ര സര്ക്കാര് ഇതേ വ്യവസ്ഥ സ്വീകരിച്ച് ചില മാറ്റം കോവിന് പോര്ട്ടലില് ഉള്പ്പെടുത്തി. ഈ കാലയളവില് ചേര്ക്കാന് കഴിയാത്ത വിവരംകൂടി രേഖപ്പെടുത്താന് പോര്ട്ടലില് സൗകര്യമൊരുക്കണമെന്നും മന്ത്രി പറഞ്ഞു.